Τζέσικα Μπίελ

Η Τζέσικα Κλερ Μπίελ (Jessica Claire Biel, 3 Μαρτίου 1982) είναι Αμερικανίδα ηθοποιός και πρώην φωτομοντέλο, γνωστή κυρίως από την συμμετοχή της στην τηλεοπτική σειρά 7th heaven αλλά και σε Χολυγουντιανές παραγωγές όπως οι ταινίες Stealth, Blade: Trinity, The Illusionist και The A-Team.

 Τα πρώτα χρόνια 

Η Τζέσικα γεννήθηκε σε μια μικρή πόλη της Μινεσότα (Έλι) αλλά σε μικρή ηλικία μετακόμισε στο Μπούλντερ του Κολοράντο. Παρακολούθησε μαθήματα φωνητικής από μικρή ηλικία με σκοπό να γίνει ερμηνεύτρια στο μουσικό θέατρο και συμμετείχε σε παραστάσεις γνωστών μιούζικαλ όπως τα Άννι, Η Μελωδία της Ευτυχίας και Η Πεντάμορφη και το Τέρας. Έχει ένα μικρότερο σε ηλικία αδερφό, το Τζάστιν.

 Σταδιοδρομία 

Η επαγγελματική σταδιοδρομία της Τζέσικα άρχισε το 1994 αρχικά σαν μοντέλο, αλλά η μεγάλη της ευκαιρία για καταξίωση ήρθε δύο χρόνια αργότερα, όταν πήρε το ρόλο της Μαίρη Κάμντεν στην επιτυχημένη και μακροβιότατη οικογενειακή σειρά 7th heaven (Στον Έβδομο Ουρανό). Η πρώτη εμφάνιση της στον κινηματογράφο έγινε ένα χρόνο μετά, το 1997, στην ταινία Ulee's Gold δίπλα στο βετεράνο Πίτερ Φόντα. Εκτός από την υποκριτική η Τζέσικα έγινε εκπρόσωπος της εταιρίας καλλυντικών L'Oreal από το 2002.

Το 2000 η Τζέσικα πόζαρε γυμνόστηθη για το περιοδικό Gear προκαλώντας αντιδράσεις λόγω του νεαρού της ηλικίας της (ήταν μόλις 17 ετών). Η απόφαση της να φωτογραφηθεί γυμνή έγινε κάτω από το φόβο της τυποποίησης σε "οικογενειακούς" και "αθώους" ρόλους μετά τη μεγάλη επιτυχία της τηλεοπτικής σειράς που εμφανιζόταν, αλλά και από την απογοήτευση που της προκάλεσε η απώλεια σημαντικών για την υποκριτική της εξέλιξη ρόλων εξαιτίας ακριβώς της μέχρι τότε εικόνας της. Η Τζέσικα έχασε κυριολεκτικά μέσα από τα χέρια της τον πρωταγωνιστικό ρόλο στην ταινία American Beauty που τελικά κατέληξε στην Θώρα Μπερτς. Κατάφερε τελικά να αποδεσμευτεί από τη σειρά 7th Heaven μετά το 2002 και επικεντρώθηκε στην κινηματογραφική της καριέρα.

Οι μετέπειτα εμφανίσεις της περιορίστηκαν αρχικά σε νεανικές ταινίες όπως τα Summer Catch (2001) και The Rules of Attraction (2002) με μεικτές κριτικές και όχι ιδιαίτερη εμπορική απήχηση. Λίγο αργότερα ήρθαν οι συμμετοχές στο Blade: Trinity και το εμπορικά αποτυχημένο Stealth. Η πρώτη επιτυχία ήρθε με το The Illusionist ταινία του 2006 που διακρίθηκε καλλιτεχνικά και εμπορικά.

Το 2007 η Τζέσικα εμφανίστηκε στην περιπέτεια επιστημονικής φαντασίας Next δίπλα στον Νίκολας Κέιτζ και στην κωμωδία I Now Pronounce You Chuck and Larry δίπλα στον Άνταμ Σάντλερ. Η δεύτερη έφτασε στο Νο 1 της λίστας εισπράξεων στην Αμερική, κερδίζοντας 32 εκατομμύρια δολάρια το πρώτο σαββατοκύριακο προβολής.

 Φιλμογραφία 
 Έτος  Τίτλος  Ρόλος  Σημειώσεις 1996-2001  7th heaven Μαίρη Κάμντεν τηλεοπτική σειρά 1997  Ulee's Gold Κέισι Τζάκσον(ελλ.) "Το Χρυσάφι Του Οδυσσέα" 1998  I'll Be Home for Christmas Άλι 2001  Summer Catch Τένλεϊ Πάρις 2002  The Rules of Attraction Λάρα Χόλεραν 2003  The Texas Chainsaw Massacre Έριν Χάρντεστι(ελλ.) "Ο σχιζοφρενής Δολοφόνος με το Πριόνι" 2004  It's a Digital World φωνή 2004  Cellular Κλόε(ελλ.) "Τελευταία Κλήση" 2004  Blade: TrinityΑμπιγκέιλ Ουίστλερ 2005  Stealth Κάρα Γουέιντ(ελλ.) "Μαχητικό Stealth: Η αόρατη Απειλή" 2005  Elizabethtown Έλεν Κίσμορ 2006  London Λόντον 2006  The Illusionist Σοφία φον Τέσεν(ελλ.) "Ο Μάγος Αϊζενχαϊμ" 2006  Home of the Brave Βανέσα Πράις(ελλ.) "Οι Σημαδεμένοι" 2007  Next Λιζ Κούπερ 2007  I Now Pronounce You Chuck and Larry Άλεξ ΜακΝτόναχ 2008  Hole in the Paper Sky Κάρεν Ουάτκινς 2008  Easy Virtue Λαρίτα Ουίτακερ 2009  Planet 51 Νίρα (φωνή) 2009  Powder Blue Ρόουζ-Τζόνι 2010  Valentine's Day Κάρα Μόναχαν 2010  The A-Team Σαρίσα Σόσα 2011  New Year's Eve Τες 2012  The Tall Man Τζούλια Ντένινγκ 2012  Playing the Field Στέισι 2012  Total Recall Μελίνα 2012  Hitchcock Βέρα Μάιλς2013The Truth about EmanuelLinda2005-2013Family GuyBrooke2014New GirlKat2015Accidental LoveAlice Eckle2015Bleeding HeartMay2016The Book of LovePenny Herschel2016A kind of MurderClara Stackhouse2016Spark: A Space TailVix2017The SinnerCora Tannetti2017Shoick and AweLisa Mayr2018Justin Timberlake: Man of the WoodsJessica Biel2018Bokack HorsemanJessica Biel2018Pete the Cat:A very Groovy ChristmasJessica Biel2018Pete the CatBonnie Burrow-Mrs Burrow2019LimetownLia Haddock

 Εξωτερικοί σύνδεσμοι 

 Επίσημη Ιστοσελίδα
 Η Τζέσικα στην IMDb
 Η Τζέσικα στο Cine.gr

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες μοντέλα
Κατηγορία:Αμερικανίδες ηθοποιοί φωνής